“ศปก.ศบค.” ชงต่อพ.ร.ก.ฉุกเฉิน 2 เดือน-เลื่อนเปิดเมือง 1 พ.ย. จับตาศบค.ชุดใหญ่จันทร์นี้
"ศปก.ศบค." ชงต่อ “พ.ร.ก.ฉุกเฉิน” อีก 2 เดือน-เลื่อนเปิดเมืองเป็น 1 พ.ย.64 จากเดิม 1 ต.ค.64 จับตาประชุมศบค.ชุดใหญ่พิจารณาข้อเสนอดังกล่าวจันทร์นี้ (27 ก.ย.64)
"ศปก.ศบค." ชงต่อ “พ.ร.ก.ฉุกเฉิน” อีก 2 เดือน-เลื่อนเปิดเมืองเป็น 1 พ.ย.64 จากเดิม 1 ต.ค.64 จับตาประชุมศบค.ชุดใหญ่จันทร์นี้
23 ก.ย. 2564

รายงานข่าวจากที่ประชุมศูนย์ปฏิบัติการศูนย์บริหารสถานการณ์โควิด-19 (ศปก.ศบค.) ที่มี พล.อ.ณัฐพล นาคพาณิชย์ เลขาธิการสภาความมั่นคงแห่งชาติ ในฐานะผู้อำนวยการ ศปก.ศบค.เป็นประธานวันนี้ มีมติเห็นชอบขยายเวลาใช้พ.ร.ก.การบริหารราชการในสถานการณ์ฉุกเฉินอีก 2 เดือนจากเดิมที่จะสิ้นสุด 30 ก.ย.นี้
รวมทั้งเสนอให้เลื่อนแผนการเปิดเมืองไปเป็นวันที่ 1 พ.ย.2564 จากกำหนดเดิม 1 ต.ค.2564 โดยรับนักท่องเที่ยวต่างชาติที่ฉีดวัคซีนครบโดสแล้วไม่ต้องกักตัวใน 5 จังหวัด ได้แก่ กรุงเทพฯ ชลบุรี เชียงใหม่ ประจวบฯ และ เพชรบุรี โดยจะเสนอ ศบค.ชุดใหญ่ พิจารณาในการประชุมวันจันทร์ที่ 27 ก.ย.2564